Klaipėdos Vytauto Didžiojo gimnazija

Klaipėdos Vytauto Didžiojo gimnazija – pirmoji lietuviška gimnazija Klaipėdos mieste, S. Daukanto g. 31. Įstaigos kodas 190438049. Steigėjas Klaipėdos miesto savivaldybės taryba.

Istorija 
1922 m. balandžio 20 d. įsteigta pirmoji lietuvių gimnazija Klaipėdoje. 1930 m. gimnazijai suteiktas Vytauto Didžiojo vardas. 1934 m. pastatyti gimnazijos rūmai pagal Herberto Reismano projektą. II pasaulinio karo metais gimnazija buvo evakuota į Palangą. 1955–1996 m. gimnazija vadinta Kristijono Donelaičio vidurine mokykla. 1972 m. mokyklos pirmojo aukšto vestibiulyje atidengtas K. Donelaičio biustas, įkurti K. Donelaičio, gimnazijos bei gamtos apsaugos muziejai. 1982 m. restauruota ir vitražais papuošta iškilmių salė.

1991 m. ant mokyklos fasado atstatyti Gedimino stulpai bei užrašas: „Ir šviesa, ir tiesa mūs žingsnius telydi”. 1995 m. mokyklai suteiktas gimnazijos statusas. 1996 m. gimnazijai grąžintas Vytauto Didžiojo vardas. 1999 m. gimnazijos antrojo aukšto vestibiulyje atidengtas skulptoriaus Vinco Grybo sukurtas Vytauto Didžiojo biustas. 2010 m. atidengtas vitražas „Žalgirio mūšis“, 2011 m. – vitražas „Kristijonas Donelaitis“. 2012 m. prie pagrindinių gimnazijos durų atidengta Kazio Trukano memorialinė lenta.

Gimnazija žymi užsienio kalbų dėstymu – anglų, lietuvių, lotynų, rusų, prancūzų, vokiečių ir švedų kalbų. Aktyviai bendradarbiauja su gimnazijomis užsienyje, daugiausiai ryšiai palaikomi su Švedijos ir Prancūzijos gimnazijomis. Gimnazijoje veikia dvi sporto salės, svarmenų salė, trys muziejai. Gimnazijos aktų salė yra didžiausia tarp bendrojo lavinimo Klaipėdos įstaigų aktų salių.

Simbolika 
 Emblema. Bordo fone esantis mėlynos spalvos skydas ir karūna. Skydo centre tekanti geltona saulė, kurios spinduliai eina per visą skydo plotą ir pereina į karūną suteikdama jai trimačio vaizdo imitaciją. Saulės aušra simbolizuoja mokslo šviesą. Ant saulės yra stilizuotos bordo spalvos raidės KVDG (Klaipėdos Vytauto Didžiojo gimnazija). Bordo spalva nuo seno laikoma kilmingųjų spalva. Ji pasirinkta pabrėžiant Vytauto Didžiojo kilmingumą. Herbo apačioje yra Gedimino stulpai, kurie simbolizuoja lietuvybę.
 Vėliava. Šviesiai raudoname fone kairiajame krašte yra gimnazijos emblema, o viduryje aukso spalvos gimnazijos pavadinimas.
 Uniforma. Bordo spalvos švarkas. Vaikinams juodos spalvos kelnės, merginoms juodos spalvos sijonas arba kelnės.

Vadovai 

 1922–1924 m. Vilius Gaigalaitis
 1924–1929 m. Pranas Mašiotas
 1929–1940 m. Kazys Trukanas
 M. Krukis
 Edvardas Ingaunis
 V. Plečkaitis
 J. Slavėnas
 J. Balakauskas
 J. Banaitis
 V. Stalionis
 R. Šulskis
 1963–1992 m. Romualdas Ignas Bloškys
 1994–1997 m. Egidijus Prižgintas
 1997–2003 m. Romualdas Ignas Bloškys
 2003–2021 m. Stasys Ruiba
 nuo 2021 m. Daiva Križinauskaitė

Žymūs mokytojai 

 Jonas Valaitis
 Antanas Grudzinskas (muzika)
 Jonas Užpurvis (lotynų, anglų kalbos)
 Salys Šemerys (lietuvių literatūra)
 Povilas Jašinskas (tikyba)
 Martynas Gelžinis
 Adomas Brakas (piešimas)
 Benediktas Gaižauskas (biologija)
 Petras Alfredas Gužas (dailė)

Žymūs mokiniai 

 Gintaras Aleknonis (1961–), žurnalistas
 Gintautas Babravičius  (1955–), inžinierius, Lietuvos politikas‎
 Eduardas Balsys (1918–1984), kompozitorius
 Tomas Berkmanas (1976–), teisės filosofas
 Antanas Bosas (1955–), verslininkas
 Goda Ferensienė (1932–2021), žurnalistė, vertėja
 Valentinas Greičiūnas, (1939–), inžinierius, Klaipėdos politikas
 Liūnė Janušytė (1909–1965), žurnalistė, rašytoja
 Paulius Jurčys (1983), teisininkas, visuomenės veikėjas
 Jonas Jurkus (1954), inžinierius, Mažeikių politikas
 Savinijus Katauskas (1960–), teisėjas
 Savinijus Katauskas (1936–2020), teisininkas, dailininkas
 Zita Kelmickaitė (1951–2023), muzikologė, TV ir radijo laidų vedėja
 Hansas Masalskis (1924–2006), žurnalistas, architektas
 Kęstutis Oginskas (1959–), žurnalistas, buriuotojas
 Stasys Paberžis (1918–2012), Lietuvos sporto veikėjas
 Birutė Marija Paplauskienė (1945–), gydytoja, Šiaulių politikė
 Birutė Petrikytė, estrados dainininkė
 Vilius Pėteraitis (1914–2008), kalbininkas
 Albinas Pocius (1918–), žurnalistas
 Artūras Razbadauskas (1964–), medikas, Klaipėdos politikas
 Vladas Napoleonas Selenis (1913–1978), žurnalistas
 Gintautas Sereika (1968–1999), prokuroras
 Gintaras Songaila (1962), Lietuvos politikas
 Marius Stračkaitis (1972–), teisininkas, notaras
 Antanas Šarkauskas (1897–1974), vargonininkas, chorvedys
 Milda Špėlytė-Letulienė, švietimo ir mokslo atašė
 Vilius Tarasovas (1977–), dainininkas
 Gintaras Tomkus (1960–), žurnalistas
 Vitas Tomkus (1956–), žurnalistas
 Artūras Vazbys (1971–), psichologas, Lietuvos politikas
 Ramūnas Vyšniauskas (1976–), sunkiaatletis
 Valentinas Zaborskas (1954–), žurnalistas, Klaipėdos politikas
 Vytenis Albertas Zabukas (1940–), habilituotas mokslų daktaras, Lietuvos politikas
 Deivydas Zvonkus (1977–), kompozitorius
 Vytautas Žalys (1956–), diplomatas

Šaltiniai

Nuorodos 

 Klaipėdos Vytauto Didžiojo gimnazijos tinklalapis
 Klaipėdos Vytauto Didžiojo gimnazijos video medžiaga

Lietuvos gimnazijos
Vytauto
Tarpukario modernistinė architektūra Lietuvoje